Konflik in die romanse | SKRYWERS SKRYF
← Daardie eerste hoofstuk
Die lekkerste lekker! →
Konflik in die romanse
Sonder konflik is daar nie 'n storie nie.Die skrywer moet baie mooi besin oor wat die konflik tussen die hoofkarakters gaan wees.
1. Hoe sterker die konflik, hoe makliker vir die skrywer om die spanningslyn styf te hou tot aan die einde.
2. Konflik kan innerlik of ekstern wees. Innerlike konflik of teenstrydige gevoelens in die gemoed van 'n karakter help baie om die spanning in elke liewe toneel van jou romanse te laat werk. Eksterne konflik wat veroorsaak word deur gebeure en ander mense, kan daardie konflik nog verder aanwakker en versterk.
3. As jy struikelblokke in die karakters se pad plaas en dit telkens oplos, moet daar reeds nuwe konflik wees wat die vonke kan laat aanhou spat.
4. Dit help nie om die held en heldin oor sinnelose dinge op mekaar te laat skel en skree nie, konflik moet baie goed gemotiveer wees. Dit spruit gewoonlik uit verskillende opvattings of verskille in agtergrond en uiteenlopende lewenswaardes.
5. Konflik tussen karakters werk nie as die hoofkarakters nie heeldag in mekaar se hare is nie. Die skrywer moet die storie so beplan dat daar 'n grondige rede is vir die held en heldin om iewers saamgegooi te wees sodat hulle lekker kan stry! (en verlief raak, natuurlik)
Lees ook die artikel hier langsaan oor hierdie onderwerp voordat jy die konflik vir jou storie beplan.
By Madelie Human • Posted in Beginnerskrywers,Liefdesverhale,Romanses,Skryf van romanses,Skryfdinge,Skryfwenke,Skrywerontwikkeling